அக்டோபர் 16

நிகழ்வுகள் 
690 – வூ செத்தியான் தாங் பேரரசியாக முடிசூடி, சீனாவின் ஆட்சியாளராகத் தன்னை அறிவித்தார்.
1384 – யாத்வீகா ஒரு பெண் ஆனாலும், போலந்தின் மன்னராக முடிசூடினார்.
1590 – வெனோசா இளவரசரும், இசையமைப்பாளருமான கார்லோ கேசுவால்தோ தனது மனைவி டொனா மரியா, அவளது காதலன் அந்திரியா குறுநில ஆட்சியாளர் பாப்ரிசியோ கராபா ஆகியோரை நாபொலியில் படுகொலை செய்தார்.
1736 – வால்வெள்ளி பூமியைத் தாக்குவதில் தோல்வி கண்டது என வில்லியம் உவிசுட்டன் என்ற கணிதவியலாளர் எதிர்வு கூறினார்.
1780 – அமெரிக்கப் புரட்சிப் போர்: புதிய இங்கிலாந்தில் அமெரிக்கப் பழங்குடிகள் மீதான கடைசி பிரித்தானியரின் கடைசித் தாக்குதல் மேற்கொள்ளப்பட்டது.
1780 – 1780 இன் மிகப்பெரும் சூறாவளி ஆறாவது நாளில் முடிவுக்கு வந்தது, சிறிய அந்திலீசில் 20,000 முதல் 24,000 பேர் வரை உயிரிழந்தனர்.
1793 – பிரெஞ்சுப் புரட்சியின் உச்சக் கட்டத்தில் பதினாறாம் லூயி மன்னரின் மனைவி மரீ அன்டோனெட் தலை துண்டிக்கப்பட்டு மரணதண்டனைக்கு உட்படுத்தப்பட்டார்.
1793 – வாட்டிக்னீசு போரில் பிரான்சு வெற்றி பெற்றது.
1799 – பாஞ்சாலங்குறிச்சி மன்னன் கட்டபொம்மன் ஆங்கிலேயரால் தூக்கிலிடப்பட்டார்.
1813 – ஆறாவது கூட்டணி நாடுகள் நெப்போலியன் பொனபார்ட் மீது லீப்சிக் நகரில் தாக்குதலை ஆரம்பித்தன.
1834 – லண்டன் வெஸ்ட்மின்ஸ்டர் அரண்மனையின் தொன்மைப் பொருட்கள் பல எரிந்து சேதமடைந்தன.
1846 – வில்லியம் டி. ஜி. மோர்ட்டோன் ஈதர் மயக்க மருந்தை முதற்தடவையாக மாசச்சூசெட்ஸ் பொது மருத்துவமனையில் பரிசோதித்தார்.
1859 – கண்டி திருமணச் சட்டத்தில் பலகணவர் மணம் சட்டவிரோதமாக அறிவிக்கப்பட்டது.
1869 – இங்கிலாந்தில் பெகளுக்கான முதலாவது விடுதியுடன் கூடிய கல்லூரி கேம்பிரிட்ச் கிர்ட்டன் கல்லூரி ஆரம்பிக்கப்பட்டது.
1905 – உருசிய இராணுவம் எஸ்தோனியாவில் மக்கள் கூட்டமொன்றின் மீது சுட்டதில் 94 பேர் கொல்லப்பட்டனர்.
1905 – பிரித்தானிய இந்தியாவில் வங்காளப் பிரிப்பு இடம்பெற்றது.
1916 – மார்கரெட் சாங்கர் அமெரிக்காவின் முதலாவது குடும்பக் கட்டுப்பாடு மருத்துவமனையை நியூயார்க் புரூக்ளினில் ஆரம்பித்தார்.
1919 – இட்லர் முதல்தடவையாக பொதுக்கூட்டம் ஒன்றில் உரையாற்றினார்.
1923 – வால்ட் டிஸ்னி நிறுவனம் ஆரம்பிக்கப்பட்டது.
1934 – குவோமின்டாங்குகளுக்கு எதிரான சீனக் கம்யூனிஸ்டுக்களின் தாக்குதல் ஆரம்பமானது.
1939 – இரண்டாம் உலகப் போர்: பிரித்தானியா மீதான செருமனிய வான்படையின் முதலாவது தாக்குதல் முறியடிக்கப்பட்டது.
1942 – பம்பாயில் இடம்பெற்ற வெள்ளப் பெருக்கில் 40,000 பேர் உயிரிழந்தனர்.
1946 – நியூரம்பெர்க் தீர்ப்பாயம்: போர்க் குற்றம் சாட்டப்பட்ட நாட்சி தலைவர்களின் தூக்குத்தண்டனைகள் நிறைவேற்றப்பட்டன.
1949 – கிரேக்கக் கம்யூனிசத் தலைவர் நிக்கலாசு சக்காரியாடிசு தற்காலிக போர்நிறுத்தத்தை அறிவித்தார். கிரேக்க உள்நாட்டுப் போர் முடிவுக்கு வந்தது.
1951 – பாக்கித்தானின் முதலாவது பிரதமர் லியாகத் அலி கான் இராவல்பிண்டியில் சுட்டுக்கொல்லப்பட்டார்.
1962 – கியூபா ஏவுகணை நெருக்கடி தொடங்கியது.
1964 – சோவியத் தலைவர் லியோனீது பிரெசுனேவ் சோவியத் ஒன்றியப் பொதுவுடைமைக் கட்சியின் பொது செயலராகவும், அலெக்சி கொசிஜின் சோவியத் பிரதமராகவும் பதவியேற்றனர்.
1964 – சீனா தனது முதலாவது அணுவாயுதச் சோதனையை மேற்கொண்டது.
1968 – யசுனாரி கவபட்டா இலக்கியத்திற்கான நோபல் பரிசு பெற்ற முதலாவது சப்பானியர் என்ற பெருமையைப் பெற்றார்.
1973 – என்றி கிசிஞ்சர், வியட்நாம் கயூனிஸ்டுக் கட்சித் தலைவர் லே டூக் தோ ஆகியோருக்கு அமைதிக்கான நோபல் பரிசு வழங்கப்பட்டது.
1975 – ஆத்திரேலியத் தொலைக்காட்சி ஊடகவியலாளர்கள் ஐவர் போர்த்துக்கீசத் திமோரில் இந்தோனேசியப் படைகளினால் சுட்டுக் கொல்லப்பட்டனர்.
1975 – பெரியம்மை நோயினால் பாதிக்கப்பட்ட கடைசி மனிதராக வங்காளதேசத்தைச் சேர்ந்த ரகீமா பானு என்ற 2-வயதுக் குழந்தை அடையாளம் காணப்பட்டாள்.
1978 – கரோல் வொச்தீலா இரண்டாம் அருள் சின்னப்பர் என்ற பெயரில் திருத்தந்தையாகத் தேர்ந்தெடுக்கப்பட்டார்.
1984 – தென்னாபிரிக்காவின் டெசுமான்ட் டுட்டு அமைதிக்கான நோபல் பரிசு பெற்றார்.
1986 – அனைத்து 14 எண்ணாயிரம் மீட்டரை மீறும் மலைகளிலும் ஏறிய முதல் மனிதராக ரைன்ஹோல்ட் மெஸ்னெர் சாதனை புரிந்தார்.
1987 – தெற்கு இங்கிலாந்தில் இடம்பெற்ற சூறாவளியில் 23 பேர் உயிரிழந்தனர்.
1993 – இங்கிலாந்தில் நாட்சிகளுக்கெதிரான கலவரம் வெடித்தது.
1996 – குவாத்தமாலாவில் உதைப்பந்தாட்டப் போட்டி நிகழ்வில் ஏற்பட்ட நெரிசலில் சிக்கி 84 பேர் உயிரிழந்தனர்.
1998 – சிலியின் முன்னாள் சர்வாதிகாரி அகஸ்தோ பினோசெட் லண்டனில் கைது செய்யப்பட்டார்.
2002 – பண்டைய அலெக்சாந்திரியா நூலகம் மீண்டும் திறக்கப்பட்டது.
2003 – தமிழ் விக்கிப்பீடியாவில் முதலாவது கட்டுரை சிரின் எபாடி பற்றி எழுதப்பட்டது.
2006 – ஈழப்போர்: இலங்கை, அபரணையில் நடத்தப்பட்ட தற்கொலைக் குண்டுத்தாக்குதலில் 102 கடற்படையினர் கொல்லப்பட்டனர்.
2006 – இலங்கையில் 1987 இல் இலங்கை- இந்திய ஒப்பந்தத்தை அடுத்து இணைக்கப்பட்டிருந்த வடக்கு மற்றும் கிழக்கு மாகாணங்களின் இணைப்பு செல்லாது என இலங்கை உயர் நீதிமன்றம் தீர்ப்பளித்தது.
2013 – லாவோசில் லாவோ ஏர்லைன்சு விமானம் ஒன்று தரையில் மோதியதில் 49 பேர் உயிரிழந்தனர்.

 பிறப்புகள் 

1700 – ஊத்துக்காடு வெங்கட சுப்பையர், கருநாடக இசைக் கலைஞர் (இ. 1765)
1758 – நோவா வெப்ஸ்டர், அமெரிக்க அகராதியியலாளர் (இ. 1843) 
1854 – ஆஸ்கார் வைல்டு, ஐரிய எழுத்தாளர் (இ. 1900)
1873 – இலெவ் சுகாயெவ், உருசிய வேதியியலாளர் (இ. 1922)
1878 – வள்ளத்தோள் நாராயண மேனன், மலையாள எழுத்தாளர் (இ. 1958)
1881 – மு. கதிரேசச் செட்டியார், தமிழகத் தமிழறிஞர் (இ. 1953) 
1886 – டேவிட் பென்-குரியன், இசுரேலின் 1வது பிரதமர் (இ. 1973) 
1890 – மரியா கொரெற்றி, இத்தாலியப் புனிதர் (இ. 1902)
1916 – திக்குறிசி சுகுமாரன், மலையாளத் திரைப்பட இயக்குநர், நடிகர், தயாரிப்பாளர் (இ. 1997)
1918 – லூயி அல்தூசர், அல்சீரிய-பிரான்சிய மெய்யியலாளர் (இ. 1990)
1923 – புலியூர்க் கேசிகன், தனித்தமிழ் எழுத்தாளர், உரையாசிரியர், மொழிபெயர்ப்பாளர், இதழாளர், சொற்பொழிவாளர் (இ. 1992)
1923 – சிறில் பொன்னம்பெரும, இலங்கை அறிவியலாளர், வேதியியலாளர் (இ. 1994)
1925 – ஏஞ்சலா லேன்சுபரி, அமெரிக்க-ஆங்கிலேய நடிகை
1927 – கூன்டர் கிராசு, நோபல் பரிசு பெற்ற செருமானிய எழுத்தாளர் (இ. 2015)
1946 – நவீன் பட்நாய்க், ஒரிய இந்திய அரசியல்வாதி
1948 – ஹேம மாலினி, இந்திய நடிகை, இயக்குநர், தயாரிப்பாளர், அரசியல்வாதி
1949 – கிரேசி மோகன், தென்னிந்திய நடிகர், நாடகாசிரியர் (இ. 2019
1963 – சூசை, கடற்புலிகளின் தலைவர் (இ. 2009)
1975 – ஜாக் கலிஸ், தென்னாப்பிரிக்கத் துடுப்பாளர்
1977 – ஜான் மேயர், அமெரிக்கப் பாடகர், இசைக் கலைஞர்
1990 – அனிருத் ரவிச்சந்திரன், இந்திய நடிகர், பாடகர்

 இறப்புகள் 
1799 – கட்டபொம்மன், பாஞ்சாலங்குறிச்சி மன்னன், விடுதலைப் போராட்ட வீரர் (பி. 1760)
1946 – ஆல்பிரட் ரோசன்பெர்க், எசுத்தோனிய அரசியல்வாதி, நியூரம்பெர்க் தீர்ப்பாயத்தினால் மரணதண்டனைக்கு உள்ளாக்கப்பட்டவர் (பி. 1893)
1951 – லியாகத் அலி கான், பாக்கித்தானின் 1வது பிரதமர் (பி. 1895)
1956 – ஜூல்ஸ் ரிமெட், பிரான்சியத் தொழிலதிபர் (பி. 1873)
1974 – செம்பை வைத்தியநாத பாகவதர், கருநாடக இசைப் பாடகர் (பி. 1895)
1981 – ஆர். முத்துராமன், தமிழகத் திரைப்பட நடிகர் (பி. 1929)
1998 – ஜான் பாஸ்டல், அமெரிக்கக் கணினியியலாளர் (பி. 1943)

 சிறப்பு நாள் 
ஆசிரியர் நாள் (சிலி)
மயக்கவியல் நாள்
உலக உணவு நாள்

மேற்கோள்கள்

 வெளி இணைப்புகள் 



 நியூயார்க் டைம்சு: இன்றைய நாளில்

பகுப்பு:அக்டோபர்
பகுப்பு:ஆண்டின் நாட்கள்